Рахіль Саламонаўна Эйдэльсон

Рахіль Саламонаўна Эйдэльсон (нар. 14 лістапада 1958, Алатыр) — беларуская шахматыстка. Вядомая таксама пад імем Раіса.

Навучылася гуляць у маціhttps://belisrael.info/?p=17315. Першы трэнер — Леў Рувімавіч Пак; сярод сваіх настаўнікаў называла Міхаіла Шарашэўскага, Андрэя Кавалёва, Ісака Баляслаўскагаhttps://belisrael.info/?p=17122.

Дзесяціразовая чэмпіёнка Беларусі (1980, 1985, 1987, 1989, 1993, 1995, 1997, 1998, 2003 і 2004; у 1987 падзяліла 1-2-е месцы з Эльмірай Харавец, званне чэмпіёнкі ў тым годзе было прысуджана абедзвюм шахматысткам), не раз была віцэ-чэмпіёнкай. Удзельніца жаночых чэмпіянатаў СССР, лепшы вынік — 4-е месца (1987). Гуляла за зборную Беларусі на шахматных алімпіядах (1994, 1998, 2000 і 2004).

Жыве ў Віцебску.

 Літаратура 
 Марголис М. Бремя надежд. // «64 — Шахматное обозрение». — 1988. — № 1. — С. 7.
 Эйдельсон Р. Случайность — это проявление и дополнение необходимости: (Беседа с бел. шахматисткой Р. Эйдельсон) / Записал В. Плысов // Спортивная панорама. — 2004. — 30 апр. — С. 8.
 Эйдельсон Р. Тяжело переживая поражения: (беседа с восьмикрат. чемпионкой Беларуси по шахматам Раисой Эйдельсон) / записал Ю. Ясинский // Спортивная панорама. — 2005. — 5 апр. — С. 9.

 Спасылкі 


 Асабістая картка Рахілі Эйдэльсон на сайце OlimpBase.org

Катэгорыя:Шахматысты Беларусі
Катэгорыя:Шахматныя гросмайстры сярод жанчын